Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 2010. évi CXI. törvény
Paragraph Index: 408

4. megjegyzés 4.1. Ha a jegyzék egy adott termékével kapcsolatban e megjegyzésre hivatkoznak, a 3. oszlopban meghatározott feltételek nem alkalmazandók az ezen termék elõállítása során felhasznált olyan textilalapanyagokra, amelyek együttesen a felhasznált összes textilalapanyag teljes súlyának legfeljebb 10%-át teszik ki (lásd még a 4.3. és 4.4. megjegyzést is). 4.2. E tûréshatárt azonban csak a kevert összetételû termékekre lehet alkalmazni, amelyek két vagy több textil alapanyagból készültek. A textilalapanyagok a következõk: – selyem, – gyapjú, – durva állati szõr, – finom állati szõr, – lószõr, – pamut, – papíripari rostanyag és papír, – len, – kender, – juta és más textilháncsrost, – szizál és az Agave nemhez tartozó más növény rostjai, – kókuszdiórost, abaka (manilakender), rami és más növényi eredetû rost, – szintetikus végtelen szál, – mesterséges végtelen szál, – szintetikus vágott szál, – mesterséges vágott szál. Például: Az 5205 vámtarifaszám alá tartozó, az 5203 vámtarifaszám alá tartozó pamutszálból és az 5506 vámtarifaszám alá tartozó szintetikus vágott szálból elõállított fonal kevert fonal. Következésképpen a (vegyi anyagokból vagy textilpépbõl történõ elõállítást megkövetelõ) származási szabályokat ki nem elégítõ nem származó szintetikus vágott szálat a fonal súlyának 10%-áig lehet felhasználni. Például: Az 5112 vámtarifaszám alá tartozó, az 5107 vámtarifaszám alá tartozó gyapjúszálból és az 5509 vámtarifaszám alá tartozó szintetikus vágott szálból készült fonalból elõállított gyapjúszövet kevert szövet. Következésképpen a (vegyi anyagból vagy textilpépbõl történõ feldolgozást megkövetelõ) származási szabályokat ki nem elégítõ szintetikus fonalat, vagy a (nem kártolt, nem fésült vagy a fonáshoz másként elõ nem készített természetes szálakból történõ elõállítást megkövetelõ) származási szabályokat ki nem elégítõ gyapjúfonalat, vagy a kettõ kombinációját a szövet súlyának legfeljebb 10%-áig lehet felhasználni. Például: Az 5802 vámtarifaszám alá tartozó, az 5205 vámtarifaszám alá tartozó pamutszálból és az 5210 vámtarifaszám alá tartozó pamutszövetbõl készült tûzött szövet csak akkor kevert termék, ha maga a pamutszövet is kevert szövet, amely két különbözõ vámtarifaszám alá tartozó fonalból készült, vagy ha a felhasznált pamutfonal maga is kevert. Például: Ha az érintett tûzött szövet az 5205 vámtarifaszám alá tartozó pamutfonalból és az 5407 vámtarifaszám alá tartozó szintetikus szövetbõl készült, akkor nyilvánvaló, hogy a felhasznált fonalak két különbözõ textilalapanyagot alkotnak és ennek megfelelõen a tûzött szövet kevert termék. Például: A mesterséges fonalból és pamutfonalból készült tûzött szõnyeg juta hátoldallal kevert termék, mert három textilalapanyagot használtak fel hozzá. Tehát bármely nem származó anyag, amely az elõállítás késõbbi fázisában van, mint amit a szabály megenged, felhasználható, feltéve hogy, együttes súlyuk nem haladja meg a szõnyeget alkotó textilanyagok súlyának 10%-át. Így a juta hátoldal és/vagy a pamutfonal behozható az elõállításnak e szakaszában, feltéve hogy,eleget tesznek a súllyal kapcsolatos követelményeknek. 4.3. „Paszományozott vagy anélküli, rugalmas poliéter szegmensekkel ellátott poliuretán fonalat” tartalmazó szövet esetén e tûréshatár e fonal tekintetében 20%. 4.4. A legfeljebb 5 mm széles, alumíniumfólia-magból, vagy mûanyagfilm-magból – alumíniumporral bevonva is – álló, két mûanyagfilm-réteg között átlátszó vagy színezett ragasztóval összeillesztett szalagot tartalmazó szövet esetén e tûréshatár e szalag tekintetében 30%.

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes